title: Fluido
text: Un fluido ye una substancia que se puet deformar con facilidat; a diferencia d'un solido, quan s'aplica un esfuerzo tanchencial, y encara que muito chicot, siempre apareixerá una deformación en forma de gradient de velocitatz. Se diz que quan un fluido ha estato sozmeso a un esfuerzo tanchencial se diz que ha fluito. O coeficient de proporcionalidat entre a causa y l'efecto ye o que coneixemos por coeficient de viscositat. As substancias que se pueden considerar fluidos son os liquidos y os gases.
  
  Amés, en os fluidos se cumple d'adherencia, ye dicir, dos particlas de fluido en contacto tienen a mesma velocitat. Por o mesmo motivo a velocitat d'una particla de fluido en contacto con qualsiquier solido será a mesma que a propia d'o redol.
  
  Pa caracterizar un fluido se fan servir estas variables:
  
   Densidat
   Volumen especifico
   Peso especifico
  
  Amés, o concepto de viscositat permite realizar una clasificación d'os fluidos seguntes se comporten estos en o suyo movimiento.
  
  Estaus d'a materia